**4.pielikums**

***Esošie nodokļu atvieglojumu režīmi mikro un mazai uzņēmējdarbībai***

Latvijā pastāv šādi nodokļu maksāšanas režīmi mikro un mazās uzņēmējdarbības veikšanai:

|  |  |
| --- | --- |
|

|  |
| --- |
| 1. **Mikrouzņēmumu nodoklis (~46 000)**

Par mikrouzņēmumu nodokļa maksātāju reģistrējas, iesniedzot pieteikumu līdz pirmstaksācijas gada 15.decembrim vai uzsākot saimniecisko darbību.Mikrouzņēmuma nodokli var maksāt, ja:* saimnieciskās darbības ieņēmumi – apgrozījums – kalendāra gadā nepārsniedz 100 000 eiro;
* mikrouzņēmuma darbinieku skaits jebkurā brīdī nav lielāks par pieciem;
* fiziskā persona nav personālsabiedrības biedrs;
* mikrouzņēmuma darbinieka (arī īpašnieka) ienākums nepārsniedz 720 eiro mēnesī.

Ar mikrouzņēmumu nodokli apliek mikrouzņēmuma apgrozījumu (ieņēmumus).Mikrouzņēmumu nodokļa likmes:* apgrozījumam **līdz 7000 eiro – 9%**;
* apgrozījumam **no 7000,01 līdz 100 000** **eiro** – **9%** par mikrouzņēmuma saimnieciskās darbības pirmajiem trīs gadiem kopš mikrouzņēmumu nodokļa maksātāja statusa iegūšanas;
* apgrozījumam **no 7000,01 līdz 100 000** **eiro** – **12%**, sākot ar saimnieciskās darbības ceturto gadu kopš mikrouzņēmumu nodokļa maksātāja statusa iegūšanas.

Ja mikrouzņēmums pārsniedz vienu no mikrouzņēmumam noteiktajiem kritērijiem, piemēro papildlikmi **20%**.***! Mikrouzņēmumu nodokļa maksātājiem, kas ir ieguvuši mikrouzņēmumu nodokļa maksātāja statusu līdz 2014.gada 31.decembrim, trīs gadu termiņš tiek skaitīts, sākot ar 2015.gada 1.janvāri.*****2017.gada 1.janvārī stājas spēkā likuma norma, kura paredz, ka mikrouzņēmumu nodokli maksājošā mikrouzņēmuma darbinieks papildus Mikrouzņēmumu nodokļa likumā noteiktajam ir sociāli apdrošināms saskaņā ar likumu “Par valsts sociālo apdrošināšanu”.****Sākot ar 2017.gadu, mikrouzņēmumu nodokļa likme mikrouzņēmuma apgrozījumam:**- līdz 7000 eiro ir 5%;-  no 7000,01 līdz 100 000 eiro par mikrouzņēmuma saimnieciskās darbības pirmo, otro un trešo taksācijas gadu kopš mikrouzņēmumu nodokļa maksātāja statusa iegūšanas ir 5%, bet, sākot ar saimnieciskās darbības ceturto taksācijas gadu kopš mikrouzņēmumu nodokļa maksātāja statusa iegūšanas, mikrouzņēmumu nodokļa likme ir 8%.**Sākot ar 2018.gadu, mikrouzņēmuma apgrozījumam, kas no gada sākuma pārsniedz 7000,01 eiro, bet nepārsniedz 100 000 eiro:**- mikrouzņēmumu nodokļa maksātājs, kurš mikrouzņēmuma saimnieciskās darbības pirmajos trīs gados kopš mikrouzņēmumu nodokļa maksātāja statusa iegūšanas nodarbina vismaz vienu darbinieku, kas ir bijis nodarbināts pie mikrouzņēmumu nodokļa maksātāja trīs gadus un vairāk, attiecīgajā taksācijas periodā nav tiesīgs piemērot 5% nodokļa likmi;- mikrouzņēmuma īpašnieks vai tā dibināts mikrouzņēmums, kas ir piemērojis pirmajiem trim taksācijas gadiem kopš nodokļa maksātāja statusa iegūšanas samazināto mikrouzņēmumu nodokļa likmi, atkārtoti izvēloties maksāt mikrouzņēmumu nodokli, nav tiesīgs piemērot 5% nodokļa likmi.[[1]](#footnote-1) |

 |

1. **Sezonas laukstrādnieku ienākuma nodoklis (izpildoties kritērijiem ietver arī VSAOI) (~70 000)**

Sezonas laukstrādnieku ienākums ir ienākums, ko darba ņēmējs gūst periodā no 1.aprīļa līdz 30.novembrim, veicot sezonas rakstura darbus augļkoku, ogulāju un dārzeņu sējā vai stādīšanā, sējumu un stādījumu kopšanā, ražas novākšanā, augļu, ogu un dārzeņu šķirošanā (turpmāk – lauksaimniecības sezonas darbi) pie darba devēja, kurš atbilst sezonas laukstrādnieku ienākuma izmaksātājam.

Sezonas laukstrādnieku ienākuma nodokļa maksātājs (turpmāk –laukstrādnieks) ir fiziskā persona, kuru lauksaimniecības sezonas darbos nodarbina lauksaimnieks periodā no 1.aprīļa līdz 30.novembrim un tiek ievēroti visi turpmākie nosacījumi:

1) laukstrādnieks ir nodarbināts lauksaimniecības sezonas darbos ne vairāk kā **65 kalendāra dienas** pie viena vai vairākiem lauksaimniekiem kopā;

2) laukstrādnieka ienākums, kas gūts pie viena vai vairākiem lauksaimniekiem kopā, nepārsniedz **3000 *eiro***;

3) laukstrādniekam **četru mēnešu** periodā pirms lauksaimniecības sezonas darbu uzsākšanas lauksaimnieka labā nav ar šo pašu ienākumu izmaksātāju (lauksaimnieku) pastāvējušas darba tiesiskās attiecības vai nav bijis noslēgts uzņēmuma līgums.

Sezonas laukstrādnieku ienākuma nodokļa likme ir **15 procenti, bet ne mazāka kā 0,70 *eiro* katrā nodarbinātības dienā.** Sezonas laukstrādnieku ienākuma nodoklis tiek ieskaitīts budžetā šādā sadalījumā:

1) ja ienākumu kopsumma, ko laukstrādnieks ir nopelnījis kalendārajā mēnesī no visiem lauksaimniekiem kopā, **nepārsniedz 70 *eiro***, tad lauksaimnieks **nodokli ieskaita iedzīvotāju ienākuma nodokļa sadales kontā**;

2) ja ienākumu kopsumma, ko laukstrādnieks ir nopelnījis kalendārajā mēnesī no visiem lauksaimniekiem kopā, **pārsniedz 70 *eiro***, tad lauksaimnieks nodokli ieskaita budžetā šādā sadalījumā:

* **90 % – valsts sociālās apdrošināšanas obligāto iemaksu kontā,**
* **10 % – iedzīvotāju ienākuma nodokļa sadales kontā**.[[2]](#footnote-2)
1. **Patentmaksātāji (~300 personas)**

**Patentmaksa par atsevišķu veidu saimnieciskās darbības veikšanu**

* Ministru kabinets nosaka profesiju sarakstu, kurās gūstot ienākumu iedzīvotāju ienākuma nodokli un valsts sociālās apdrošināšanas obligātās iemaksas var maksāt patentmaksas veidā.
* Patentmaksas maksātājs nedrīkst nodarbināt citas personas, un ieņēmumi nedrīkst pārsniegt ~ **14 000 eiro**gadā.
* Reģistrācijas iesniegumu persona iesniedz ne vēlāk kā 10 darbdienas pirms vēlamā patentmaksas piemērošanas datuma.
* Patentmaksu var maksāt par vienu, trim vai sešiem kalendāra mēnešiem vai vienu kalendāra gadu. Patentmaksas maksājuma termiņš nevar būt mazāks par vienu kalendāra mēnesi.
* Patentmaksas apmērs atsevišķiem saimnieciskās darbības veidiem ir [noteikts Ministru kabineta 2013.gada 17.decembra noteikumos Nr.1531 “Kārtība, kādā piemērojama patentmaksa fiziskās personas saimnieciskajai darbībai noteiktā profesijā, un tās apmēri”.](http://likumi.lv/doc.php?id=263363)

**Samazinātā patentmaksa par atsevišķu veidu saimnieciskās darbības veikšanu**

Samazināto patentmaksu var maksāt, ja izpildīti šādi nosacījumi:

* piešķirta vecuma pensija (tai skaitā priekšlaicīgi) un tam ir tiesības piemērot pensionāra neapliekamo minimumu;
* saimnieciskās darbības ieņēmumi pirmstaksācijas gadā nepārsniedz 3000 eiro;
* nav algas nodokļa maksātājs.

Samazināto patentmaksu maksā par sešiem kalendāra mēnešiem vai vienu kalendāra gadu. Samazinātās patentmaksas maksājuma termiņš nav mazāks par sešiem kalendāra mēnešiem.

Samazinātā patentmaksa ir **17 eiro** gadā vai **9 eiro** pusgadā.[[3]](#footnote-3)

**Ierobežojumi patentmaksas / samazinātās patentmaksas maksātājiem:**

* nodokļa maksātājs, kas par ienākumiem no saimnieciskās darbības ir izvēlējies maksāt patentmaksu / samazināto patentmaksu, vienlaikus no saimnieciskās darbības nevar maksāt iedzīvotāju ienākuma nodokli vai mikrouzņēmumu nodokli;
* nevar nodarbināt citas personas saimnieciskajā darbībā, par kuru viņš maksā patentmaksu / samazināto patentmaksu.

 ***! Sākot ar 2016.gada 1.janvāri maksātājs, kas veic saimniecisko darbību un par to maksā patentmaksu / samazināto patentmaksu, vienlaikus nevar būt pakalpojumu sniedzējs saimnieciskās darbības veicējam (komersantam) viņa saimnieciskās darbības ietvaros, ja saimnieciskās darbības veicējs (komersants) darbojas tajā pašā saimnieciskās darbības jomā, par kuru patentmaksas maksātājs maksā patentmaksu.***

Patentmaksas / samazinātās patentmaksas maksātājs uzskaita tikai saimnieciskās darbības ieņēmumus.

Patentmaksu / samazināto patentmaksu ieskaita internetā VID mājaslapā [www.vid.gov.lv](https://www.vid.gov.lv/) norādītajos [valsts budžeta ieņēmumu kontos](https://www.vid.gov.lv/default.aspx?tabid=11&id=6290&hl=1) divu darbdienu laikā pēc iesnieguma par patentmaksas maksāšanu iesniegšanas VID.

Saimnieciskās darbības ienākumam, par kuru tiek maksāta patentmaksa / samazinātā patentmaksa, **nav** tiesību piemērot gada neapliekamo minimumu, nodokļa atvieglojumus un attaisnotos izdevumus.

Patentmaksas / samazinātās patentmaksas maksātājam nav pienākuma iesniegt gada ienākumu deklarāciju, Savukārt gada ienākumu deklarācijas iesniegšanas gadījumā, tajā nenorāda ieņēmumus, par kuriem ir maksāta patentmaksa / samazinātā patentmaksa.

1. **saimnieciskās darbības veicēji, kuri reģistrējuši saimniecisko darbību (izpildoties kritērijiem kļūst arī par VSAOI maksātājiem)**;

|  |  |
| --- | --- |
|

|  |
| --- |
| Pašnodarbināta persona veic valsts sociālās apdrošināšanas obligātās iemaksas, kad mēneša ienākumi (ieņēmumi, no kuriem atskaitīti ar to gūšanu saistītie izdevumi) sasnieguši 1/12 daļu no Ministru kabineta noteiktā valsts sociālās apdrošināšanas obligāto iemaksu objekta minimālā apmēra – **370 eiro** mēnesī[[4]](#footnote-4).  |

 |

1. **Personas, kuras VID ir paziņojušas par to, ka nereģistrēs saimniecisko darbību (10%)**

Fiziskajai personai ir tiesības nereģistrēt saimniecisko darbību.

Ja ienākumu gūst no īpašuma (piemēram, iznomājot vai izīrējot nekustamo īpašumu, pārdodot īres tiesības, nododot lietu tālāk apakšnomniekam vai apakšīrniekam, iznomājot vai atsavinot kustamo mantu, gūstot samaksu par dabas resursu izmantošanu vai tās aprobežojumiem), fiziskajai personai ir pienākums par to informēt VID piecu darbdienu laikā no līguma noslēgšanas dienas:

* gūtajam ienākumam no īpašuma piemēro **10%**nodokļa likmi;
* uzskaita saimnieciskās darbības ieņēmumus;
* ja ienākumu no īpašuma gūst no juridiskās personas, nodokli ietur izmaksas vietā;
* ja nodoklis nav ieturēts, fiziskā persona nodokli aprēķina par kalendāra gadu, iesniedzot VID gada ienākumu deklarāciju no sekojošā gada **1.marta līdz 1.jūnijam**;
* Nodokli iemaksā budžetā **15 dienu laikā** no deklarācijas iesniegšanas dienas internetā VID mājaslapā [www.vid.gov.lv](https://www.vid.gov.lv/) norādītajos [valsts budžeta ieņēmumu kontos](https://www.vid.gov.lv/default.aspx?tabid=11&id=6290&hl=1);
* ienākumam no saimnieciskās darbības **nav** tiesību piemērot gada neapliekamo minimumu, nodokļa atvieglojumus un attaisnotos izdevumus;
* fiziskā persona netiek uzskatīta par pašnodarbināto likuma “Par valsts sociālo apdrošināšanu” izpratnē un valsts sociālās apdrošināšanas obligātās iemaksas no attiecīgā ienākuma neveic[[5]](#footnote-5).
* reģistrējas VID pievienotās vērtības nodokļa maksātāju reģistrā, ja veikto ar pievienotās vērtības nodokli apliekamo darījumu kopējā vērtība iepriekšējo 12 mēnešu laikā ir pārsniegusi 50 000 eiro.

Ja ienākumu gūst no piemājas saimniecības vai personīgās palīgsaimniecības (ienākums nevar pārsniegt 3000 eiro gadā), veic saimnieciskās darbības ienākumu uzskaiti brīvā formā un, ja ienākumi gadā pārsniedz 3000 eiro, reģistrē saimniecisko darbību – skatīt sadaļu “Iedzīvotāju ienākuma nodoklis no saimnieciskās darbības ienākuma (23 %)”.

Ja ienākumu gūst no sēņošanas, ogošanas vai savvaļas ārstniecības augu un ziedu vākšanas:

* gūtajam ienākumam, kas **pārsniedz 3000 eiro**, piemēro **23%** nodokļa likmi;
* veic saimnieciskās darbības ienākumu uzskaiti;
* Nodokli aprēķina par kalendāra gadu, iesniedzot VID gada ienākumu deklarāciju no sekojošā gada **1.marta līdz 1.jūnijam**;
* Nodokli iemaksā budžetā **15 dienu laikā** no deklarācijas iesniegšanas dienas internetā VID mājaslapā [www.vid.gov.lv](https://www.vid.gov.lv/) norādītajos [valsts budžeta ieņēmumu kontos](https://www.vid.gov.lv/default.aspx?tabid=11&id=6290&hl=1);
* ienākumam no saimnieciskās darbības **ir tiesības** piemērot gada neapliekamo minimumu, nodokļa atvieglojumus un attaisnotos izdevumus.

Ministru prezidenta biedrs,

ekonomikas ministrs A.Ašeradens

22.09.2016. 09:46

1362

I.Baltābola

67013271, Ilze.Baltabola@em.gov.lv

1. Izmantotais informācijas avots: <https://www.vid.gov.lv/default.aspx?tabid=8&id=5437&hl=1> [↑](#footnote-ref-1)
2. Izmantotais informācijas avots: http://www.lad.gov.lv/lv/atbalsta-veidi/noderigi/sezonas-stradnieki/ un

ttps://www.vid.gov.lv/dokumenti/tiesibu\_akti/metodiskie%20materi%C4%81li/vsaoi/2015/aprilis/27.03.2015\_met\_laukstradn.doc [↑](#footnote-ref-2)
3. Izmantotais informācijas avots: <https://www.vid.gov.lv/default.aspx?tabid=8&id=5437&hl>=1 [↑](#footnote-ref-3)
4. Izmantotais informācijas avots: <https://www.vid.gov.lv/default.aspx?tabid=8&id=5437&hl=1> [↑](#footnote-ref-4)
5. Izmantotais informācijas avots: <https://www.vid.gov.lv/default.aspx?tabid=8&id=5437&hl=1> [↑](#footnote-ref-5)